Sochi hayvonot bog‘ida ona it uch yo‘lbars bolasini to‘ydirmoqda. Yo‘lbarsvachchalar 18 oktabr kuni dunyoga kelishdi. Ularga Izi laqabli it onalik qilmoqda. Izining to‘rtta bolasi bor, ammo u yo‘lbarsvachchalarni begona qilmayapti. RIA «Novosti» ning ma’lum qilishicha, yo‘lbarslarning onasi o‘z bolalarini boqishni istamagan, shu bois hayvonot bog‘i mutasaddilari ularni boqadigan biror-bir hayvon izlashlariga to‘g‘ri kelgan. Ularning baxtiga yarim ovcharka Izi chiqib qolgan va hozirda it yo‘lbarsvachchalarga o‘z bolasidek munosabatda bo‘lmoqda.